title: 2010/701/EU: Neuvoston päätös, annettu 21 päivänä lokakuuta 2010 , Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisellä vakautus- ja assosiaatiosopimuksella perustetussa vakautus- ja assosiaationeuvostossa noudatettavasta Euroopan unionin kannasta sosiaaliturvajärjestelmien yhteensovittamista koskevien määräysten antamiseen#Luonnos – Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisellä vakautus- ja assosiaatiosopimuksella perustetun vakautus- ja assosiaationeuvoston päätös N:o …/…, annettu …, vakautus- ja assosiaatiosopimukseen sisältyvistä sosiaaliturvajärjestelmien yhteensovittamista koskevista määräyksistä

text:
               23.11.2010

               FI

               Euroopan unionin virallinen lehti

               L 306/28

         NEUVOSTON PÄÄTÖS,
   annettu 21 päivänä lokakuuta 2010,
   Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisellä vakautus- ja assosiaatiosopimuksella perustetussa vakautus- ja assosiaationeuvostossa noudatettavasta Euroopan unionin kannasta sosiaaliturvajärjestelmien yhteensovittamista koskevien määräysten antamiseen
   (2010/701/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 79 artiklan 2 kohdan b alakohdan yhdessä 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisen vakautus- ja assosiaatiosopimuksen (1), jäljempänä ’sopimus’, 46 artiklassa määrätään, että vakautus- ja assosiaationeuvosto antaa päätöksellään soveltuvia määräyksiä, joilla pannaan täytäntöön mainitussa artiklassa esitetyt tavoitteet.

               (2)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Tanskan asemasta tehdyn pöytäkirjan N:o 22 1 ja 2 artiklan mukaisesti Tanska ei osallistu tämän päätöksen hyväksymiseen, se ei sido Tanskaa eikä sitä sovelleta Tanskaan.

               (3)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyn pöytäkirjan N:o 21 1 ja 2 artiklan mukaisesti nämä jäsenvaltiot eivät osallistu tämän päätöksen hyväksymiseen, se ei sido näitä jäsenvaltioita eikä sitä sovelleta näihin jäsenvaltioihin, sanotun kuitenkaan rajoittamatta mainitun pöytäkirjan 4 artiklan soveltamista,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisellä vakautus- ja assosiaatiosopimuksella perustetussa vakautus- ja assosiaationeuvostossa noudatettava Euroopan unionin kanta, joka koskee kyseisen sopimuksen 46 artiklan täytäntöönpanoa, pohjautuu tähän päätökseen liitettyyn ehdotukseen vakautus- ja assosiaationeuvoston päätökseksi.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 21 päivänä lokakuuta 2010.

            Neuvoston puolesta

            Puheenjohtaja

         J. MILQUET

      (1)  EUVL L 84, 20.3.2004, s. 13.

      Luonnos
      Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisellä vakautus- ja assosiaatiosopimuksella perustetun vakautus- ja
      ASSOSIAATIONEUVOSTON PÄÄTÖS N:o …/…,
      annettu …,
      vakautus- ja assosiaatiosopimukseen sisältyvistä sosiaaliturvajärjestelmien yhteensovittamista koskevista määräyksistä
      ASSOSIAATIONEUVOSTO, joka
      ottaa huomioon Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisen vakautus- ja assosiaatiosopimuksen (1) ja erityisesti sen 46 artiklan,
      sekä katsoo seuraavaa:

                  (1)

                  Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisen vakautus- ja assosiaatiosopimuksen, jäljempänä ’sopimus’, 46 artiklassa määrätään entisen Jugoslavian tasavallan Makedonian ja jäsenvaltioiden sosiaaliturvajärjestelmien yhteensovittamisesta ja esitetään tällaisen yhteensovittamisen periaatteet.

                  (2)

                  Sopimuksen 46 artiklassa määrätään lisäksi, että vakautus- ja assosiaationeuvosto hyväksyy päätöksen mainitussa artiklassa esitettyjen periaatteiden täytäntöönpanemiseksi.

                  (3)

                  Ottaen huomioon syrjimättömyysperiaatteen soveltamisen tässä päätöksessä ei olisi annettava mitään lisäoikeuksia sellaisten toisen sopimuspuolen alueella esiintyneiden tiettyjen seikkojen tai tapahtumien nojalla, joita ei ensimmäisen sopimuspuolen lainsäädännössä ole otettu huomioon, lukuun ottamatta oikeutta joidenkin etuuksien siirtoon.

                  (4)

                  Tätä päätöstä sovellettaessa entisen Jugoslavian tasavallan Makedonian työntekijöiden, joilla on entisen Jugoslavian tasavallan Makedonian kansalaisuus, oikeutta perhe-etuuksiin olisi koskettava edellytys, jonka mukaan heidän perheenjäsenensä oleskelevat laillisesti kyseisten työntekijöiden kanssa siinä jäsenvaltiossa, jossa nämä työntekijät työskentelevät. Tällä päätöksellä ei olisi myönnettävä oikeutta perhe-etuuksiin jossakin muussa valtiossa, kuten entisessä Jugoslavian tasavallassa Makedoniassa, oleskelevien työntekijän perheenjäsenten osalta.

                  (5)

                  Neuvoston asetuksella (EY) N:o 859/2003 (2) on jo ulotettu asetuksen (ETY) N:o 1408/71 ja asetuksen (ETY) N:o 574/72 säännökset koskemaan kolmansien maiden kansalaisia, joita kyseiset säännökset eivät koske yksinomaan heidän kansalaisuutensa vuoksi. Asetukseen (EY) N:o 859/2003 sisältyy jo periaate, jonka mukaan entisen Jugoslavian tasavallan Makedonian työntekijöiden eri jäsenvaltioissa ansaitsemat vakuutuskaudet lasketaan yhteen tiettyjä etuuksia koskevien oikeuksien osalta, kuten sopimuksen 46 artiklan ensimmäisessä luetelmakohdassa määrätään.

                  (6)

                  Voi olla tarpeen antaa entisen Jugoslavian tasavallan Makedonian lainsäädännön ominaispiirteitä vastaavia erityissäännöksiä, jotta helpotetaan yhteensovittamista koskevien sääntöjen soveltamista.

                  (7)

                  Jotta varmistettaisiin jäsenvaltioiden ja entisen Jugoslavian tasavallan Makedonian sosiaaliturvajärjestelmien yhteensovittamisen sujuva toiminta, on tarpeen antaa erityissäännöksiä jäsenvaltioiden ja entisen Jugoslavian tasavallan Makedonian välisestä yhteistyöstä sekä asianomaisen henkilön ja toimivaltaisen valtion laitoksen välisestä yhteistyöstä.

                  (8)

                  Olisi annettava siirtymäsäännökset tämän päätöksen soveltamisalaan kuuluvien henkilöiden suojaamiseksi ja sen varmistamiseksi, että he eivät menetä oikeuksia päätöksen voimaantulon johdosta,

            ON HYVÄKSYNYT TÄMÄN PÄÄTÖKSEN:
      I   OSA

         YLEISET SÄÄNNÖKSET

      1 artikla
      Määritelmät
      1.   Tässä päätöksessä tarkoitetaan:

                  a)

                  ”sopimuksella” Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välistä vakautus- ja assosiaatiosopimusta;

                  b)

                  ”asetuksella” sosiaaliturvajärjestelmien yhteensovittamisesta 29 päivänä huhtikuuta 2004 annettua Euroopan parlamentin ja neuvoston asetusta (EY) N:o 883/2004 (3) sellaisena kuin sitä sovelletaan Euroopan unionin jäsenvaltioissa;

                  c)

                  ”täytäntöönpanoasetuksella” sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä 16 päivänä syyskuuta 2009 annettua Euroopan parlamentin ja neuvoston asetusta (EY) N:o 987/2009 (4);

                  d)

                  ”jäsenvaltiolla” Euroopan unionin jäsenvaltiota;

                  e)

                  ”työntekijällä”

                              i)

                              jäsenvaltion lainsäädännön osalta asetuksen 1 artiklan a alakohdassa tarkoitetussa palkkatyössä olevaa henkilöä;

                              ii)

                              entisen Jugoslavian tasavallan Makedonian lainsäädännön osalta kyseisessä lainsäädännössä tarkoitetussa palkkatyössä olevaa henkilöä;

                  f)

                  ”perheenjäsenellä”

                              i)

                              jäsenvaltion lainsäädännön osalta asetuksen 1 artiklan i alakohdassa tarkoitettua perheenjäsentä;

                              ii)

                              entisen Jugoslavian tasavallan Makedonian lainsäädännön osalta kyseisessä lainsäädännössä tarkoitettua perheenjäsentä;

                  g)

                  ”lainsäädännöllä”

                              i)

                              jäsenvaltioiden osalta tämän päätöksen soveltamisalaan kuuluviin etuisuuksiin sovellettavaa asetuksen 1 artiklan l kohdassa tarkoitettua lainsäädäntöä;

                              ii)

                              entisen Jugoslavian tasavallan Makedonian osalta asiaankuuluvaa entisessä Jugoslavian tasavallassa Makedoniassa voimassa olevaa lainsäädäntöä, joka liittyy tämän päätöksen soveltamisalaan kuuluviin etuisuuksiin;

                  h)

                  ”etuuksilla”

                              —

                              vanhuuseläkkeitä,

                              —

                              perhe-eläkkeitä,

                              —

                              työtapaturma- ja ammattitautieläkkeitä,

                              —

                              työtapaturmiin ja ammattitauteihin liittyviä työkyvyttömyyseläkkeitä,

                              —

                              perheavustuksia;

                  i)

                  ”siirrettävillä etuuksilla”

                              i)

                              jäsenvaltioiden osalta:

                                          —

                                          vanhuuseläkkeitä,

                                          —

                                          perhe-eläkkeitä,

                                          —

                                          työtapaturma- ja ammattitautieläkkeitä,

                                          —

                                          työtapaturmiin ja ammattitauteihin liittyviä työkyvyttömyyseläkkeitä,

                                    sellaisina kuin asetuksessa tarkoitetaan, lukuun ottamatta asetuksen liitteessä X määritettyjä maksuihin perustumattomia erityisiä rahaetuuksia;

                              ii)

                              entisen Jugoslavian tasavallan Makedonian osalta vastaavia entisen Jugoslavian tasavallan Makedonian lainsäädännössä edellytettyjä etuuksia, lukuun ottamatta tämän päätöksen liitteessä I lueteltuja maksuihin perustumattomia erityisiä rahaetuuksia.

            2.   Muilla tässä päätöksessä käytetyillä termeillä tarkoitetaan:

                  a)

                  jäsenvaltioiden osalta termeille asetuksessa ja täytäntöönpanoasetuksessa annettua merkitystä;

                  b)

                  entisen Jugoslavian tasavallan Makedonian osalta entisessä Jugoslavian tasavallassa Makedoniassa sovellettavassa asiaankuuluvassa lainsäädännössä niille annettua merkitystä.

            2 artikla
      Henkilöllinen soveltamisala
      Tätä päätöstä sovelletaan:

                  a)

                  työntekijöihin, jotka ovat entisen Jugoslavian tasavallan Makedonian kansalaisia, jotka ovat tai ovat olleet laillisesti työssä jossakin jäsenvaltiossa ja joihin sovelletaan tai on sovellettu yhden tai useamman jäsenvaltion lainsäädäntöä, ja heidän edunsaajiinsa;

                  b)

                  edellä a alakohdassa tarkoitettujen työntekijöiden perheenjäseniin sillä edellytyksellä, että nämä perheenjäsenet oleskelevat tai ovat oleskelleet laillisesti kyseisen työntekijän kanssa jossakin jäsenvaltiossa tämän työskennellessä siellä;

                  c)

                  työntekijöihin, jotka ovat jonkin jäsenvaltion kansalaisia, jotka ovat tai ovat olleet laillisesti työssä entisessä Jugoslavian tasavallassa Makedoniassa ja joihin sovelletaan tai on sovellettu entisen Jugoslavian tasavallan Makedonian lainsäädäntöä, ja heidän edunsaajiinsa, sekä

                  d)

                  edellä c alakohdassa tarkoitettujen työntekijöiden perheenjäseniin sillä edellytyksellä, että nämä perheenjäsenet oleskelevat tai ovat oleskelleet laillisesti kyseisen työntekijän kanssa entisessä Jugoslavian tasavallassa Makedoniassa tämän työskennellessä siellä.

            3 artikla
      Kohtelun yhdenvertaisuus
      1.   Työntekijöitä, jotka ovat entisen Jugoslavian tasavallan Makedonian kansalaisia ja jotka työskentelevät laillisesti jossakin jäsenvaltiossa, sekä heidän kanssaan laillisesti oleskelevia perheenjäseniään kohdellaan 1 artiklan 1 kohdan h alakohdassa tarkoitettujen etuuksien osalta ilman kansalaisuuteen perustuvaa syrjintää suhteessa sen jäsenvaltion kansalaisiin, jossa työntekijät työskentelevät.
      2.   Työntekijöitä, jotka ovat jonkin jäsenvaltion kansalaisia ja jotka työskentelevät laillisesti entisessä Jugoslavian tasavallassa Makedoniassa, sekä heidän kanssaan laillisesti oleskelevia perheenjäseniään kohdellaan 1 artiklan 1 kohdan h alakohdassa tarkoitettujen etuuksien osalta ilman kansalaisuuteen perustuvaa syrjintää suhteessa entisen Jugoslavian tasavallan Makedonian kansalaisiin.
      II   OSA

         JÄSENVALTIOIDEN JA ENTISEN JUGOSLAVIAN TASAVALLAN MAKEDONIAN VÄLISET SUHTEET

      4 artikla
      Asuinpaikkaa koskevista vaatimuksista luopuminen
      1.   Edellä 1 artiklan 1 kohdan i alakohdassa tarkoitettuja siirrettäviä etuuksia, joihin 2 artiklan a ja c alakohdassa tarkoitetuilla henkilöillä on oikeus, ei saa vähentää, muuttaa, keskeyttää, peruuttaa tai takavarikoida sen vuoksi, että etuuden saaja oleskelee:

                  i)

                  jonkin jäsenvaltion lainsäädännön mukaisen etuuden osalta entisen Jugoslavian tasavallan Makedonian alueella, tai

                  ii)

                  entisen Jugoslavian tasavallan Makedonian lainsäädännön mukaisen etuuden osalta jonkin jäsenvaltion alueella.

            2.   Työntekijän 2 artiklan b alakohdassa tarkoitetuilla perheenjäsenillä on oikeus 1 artiklan 1 kohdan i alakohdassa tarkoitettuihin siirrettäviin etuuksiin samalla tavoin kuin sellaisen työntekijän perheenjäsenillä, joka on kyseisen jäsenvaltion kansalainen, kun nämä perheenjäsenet oleskelevat entisen Jugoslavian tasavallan Makedonian alueella.
      3.   Työntekijän 2 artiklan d alakohdassa tarkoitetuilla perheenjäsenillä on oikeus 1 artiklan 1 kohdan i alakohdassa tarkoitettuihin siirrettäviin etuuksiin samalla tavoin kuin sellaisen työntekijän perheenjäsenillä, joka on entisen Jugoslavian tasavallan Makedonian kansalainen, kun nämä perheenjäsenet oleskelevat jonkin jäsenvaltion alueella.
      III   OSA

         ERINÄISIÄ SÄÄNNÖKSIÄ

      5 artikla
      Yhteistyö
      1.   Jäsenvaltiot ja entinen Jugoslavian tasavalta Makedonia toimittavat toisilleen kaikki tiedot sellaisista muutoksista niiden lainsäädäntöön, jotka saattavat vaikuttaa tämän päätöksen täytäntöönpanoon.
      2.   Tämän päätöksen soveltamista varten jäsenvaltioiden ja entisen Jugoslavian tasavallan Makedonian viranomaiset ja laitokset antavat toisilleen apua ja toimivat niin kuin panisivat täytäntöön omaa lainsäädäntöään. Mainittujen viranomaisten ja laitosten antama hallinnollinen apu on pääsääntöisesti maksutonta. Jäsenvaltioiden ja entisen Jugoslavian tasavallan Makedonian toimivaltaiset viranomaiset voivat kuitenkin sopia, että tietyt kustannukset korvataan.
      3.   Jäsenvaltioiden ja entisen Jugoslavian tasavallan Makedonian viranomaiset ja laitokset voivat tämän päätöksen soveltamista varten olla suoraan yhteydessä toisiinsa ja asianomaisiin henkilöihin tai heidän edustajiinsa.
      4.   Tämän päätöksen soveltamisalaan kuuluvilla laitoksilla ja henkilöillä on vastavuoroinen tiedotus- ja yhteistyövelvollisuus tämän päätöksen moitteettoman soveltamisen varmistamiseksi.
      5.   Asianomaisten henkilöiden on ilmoitettava mahdollisimman pian toimivaltaisen jäsenvaltion laitoksille tai entisen Jugoslavian tasavallan Makedonian laitoksille, jos tämä on toimivaltainen valtio, ja asuinjäsenvaltion laitoksille tai entisen Jugoslavian tasavallan Makedonian laitoksille, jos tämä on asuinvaltio, kaikista henkilökohtaisessa tai heidän perheensä tilanteessa tapahtuneista muutoksista, joilla on vaikutuksia heidän oikeuksiinsa etuuksiin tämän päätöksen perusteella.
      6.   Jos 5 kohdassa tarkoitettua ilmoittamisvelvollisuutta ei noudateta, siitä voi aiheutua oikeasuhteisia toimenpiteitä kansallisen lainsäädännön mukaisesti. Toimenpiteiden on kuitenkin oltava vastaavia kuin ne, joita sovelletaan sisäisen lainsäädännön nojalla samanlaisissa tilanteissa, eivätkä ne saa tehdä etuuden hakijoille mahdottomaksi tai liian vaikeaksi käytännössä käyttää heille tällä päätöksellä annettuja oikeuksia.
      7.   Jäsenvaltiot ja entinen Jugoslavian tasavalta Makedonia voivat kansallisessa lainsäädännössä ottaa käyttöön erityissäännöksiä, joilla varmistetaan, että etuuden saajat, jotka oleskelevat tai asuvat sen valtion ulkopuolella, jossa velallislaitos sijaitsee, täyttävät etuuksiin oikeuttavat edellytykset. Näiden säännösten on oltava oikeasuhtaisia, tämän päätöksen periaatteiden mukaisia eivätkä ne saa sisältää kansalaisuuteen perustuvaa syrjintää. Säännökset annetaan tiedoksi myös vakautus- ja assosiaationeuvostolle.
      6 artikla
      Hallinnolliset tarkastukset ja lääkärintarkastukset
      1.   Tätä artiklaa sovelletaan 2 artiklassa tarkoitettuihin ja 1 artiklan 1 kohdan i alakohdassa tarkoitettuja siirrettäviä etuuksia saaviin henkilöihin sekä tämän päätöksen täytäntöönpanosta vastaaviin laitoksiin.
      2.   Jos etuuden saaja tai hakija taikka hänen perheenjäsenensä oleskelee tai asuu jäsenvaltion alueella, kun taas velallislaitos sijaitsee entisessä Jugoslavian tasavallassa Makedoniassa, taikka entisessä Jugoslavian tasavallassa Makedoniassa, kun taas velallislaitos sijaitsee jäsenvaltiossa, etuudensaajan oleskelu- tai asuinpaikan laitos suorittaa velallislaitoksen pyynnöstä lääkärintarkastuksen oleskelu- tai asuinpaikan laitoksen soveltamassa lainsäädännössä säädettyjen menettelyjen mukaisesti.
      Velallislaitos ilmoittaa oleskelu- tai asuinpaikan laitokselle mahdolliset lääkärintarkastuksessa tarvittaessa huomioitavat erityisvaatimukset ja seikat, joihin lääkärintarkastuksen on kohdistuttava.
      Oleskelu- tai asuinpaikan laitoksen on toimitettava raportti lääkärintarkastusta pyytäneelle velallislaitokselle.
      Velallislaitos varaa oikeuden tarkastuttaa etuudensaaja valitsemallaan lääkärillä joko alueella, jossa etuuden saaja tai hakija oleskelee tai asuu, tai maassa, jossa velallislaitos sijaitsee. Etuudensaajaa voidaan pyytää palaamaan velallislaitoksen valtioon kuitenkin vain, jos hän pystyy matkustamaan sinne vaarantamatta terveyttään ja jos velallislaitos maksaa matka- ja asumiskustannukset.
      3.   Jos etuuden saaja tai hakija taikka hänen perheenjäsenensä oleskelee tai asuu jäsenvaltion alueella, kun taas velallislaitos sijaitsee entisessä Jugoslavian tasavallassa Makedoniassa, taikka entisessä Jugoslavian tasavallassa Makedoniassa, kun taas velallislaitos sijaitsee jäsenvaltiossa, etuudensaajan oleskelu- tai asuinpaikan laitos suorittaa velallislaitoksen pyynnöstä hallinnollisen tarkastuksen.
      Oleskelu- tai asuinpaikan laitoksen on toimitettava raportti velallislaitokselle, joka pyysi hallinnollista tarkastusta.
      Velallislaitos varaa oikeuden tarkastuttaa etuudensaajan tilanne valitsemallaan ammattilaisella. Etuudensaajaa voidaan pyytää palaamaan velallislaitoksen valtioon kuitenkin vain, jos hän pystyy matkustamaan sinne vaarantamatta terveyttään ja jos velallislaitos maksaa matka- ja asumiskustannukset.
      4.   Yksi tai useampi jäsenvaltio ja entinen Jugoslavian tasavalta Makedonia voivat sopia muista hallinnollisista määräyksistä edellyttäen, että ne ilmoittavat asiasta vakautus- ja assosiaationeuvostolle.
      5.   Tämän päätöksen 5 artiklan 2 kohdan mukaisesta maksuttoman keskinäisen hallinnollisen avun periaatteesta poiketen tarkastusten suorittamista pyytänyt velallislaitos hyvittää tämän artiklan 2 ja 3 kohdassa tarkoitettujen tarkastusten tosiasialliset kustannukset laitokselle, jota pyydettiin suorittamaan ne.
      7 artikla
      Sopimuksen 118 artiklan soveltaminen
      Sopimuksen 118 artiklaa sovelletaan, jos sopimuspuoli katsoo, että toinen sopimuspuoli ei ole noudattanut 5 ja 6 artiklan mukaisia velvoitteita.
      8 artikla
      Erityissäännökset entisen Jugoslavian tasavallan Makedonian lainsäädännön soveltamiseksi
      Vakautus- ja assosiaationeuvosto voi tarvittaessa antaa liitteessä II erityissäännöksiä entisen Jugoslavian tasavallan Makedonian lainsäädännön soveltamiseksi.
      9 artikla
      Kahdenvälisissä sopimuksissa olevat hallinnolliset määräykset
      Jäsenvaltioiden ja entisen Jugoslavian tasavallan Makedonian välisiin kahdenvälisiin sopimuksiin sisältyviä hallinnollisia menettelyjä voidaan soveltaa edelleen edellyttäen, että näillä menettelyillä ei ole kielteisiä vaikutuksia asianomaisten henkilöiden tässä päätöksessä vahvistettuihin oikeuksiin tai velvollisuuksiin.
      10 artikla
      Tämän päätöksen täytäntöönpanomenettelyitä täydentävät sopimukset
      Vähintään yksi jäsenvaltio ja entinen Jugoslavian tasavalta Makedonia voivat tehdä sopimuksia, joiden tarkoituksena on täydentää tämän päätöksen täytäntöönpanoa koskevia hallinnollisia menettelyitä, erityisesti petosten ja virheiden estämiseksi ja torjumiseksi.
      IV   OSA

         SIIRTYMÄ- JA LOPPUSÄÄNNÖKSET

      11 artikla
      Siirtymäsäännökset
      1.   Tämän päätöksen perusteella ei kerry oikeuksia sen voimaantulopäivää edeltävältä ajalta.
      2.   Jollei 1 kohdasta muuta johdu, oikeuden saa tämän päätöksen mukaisesti, vaikka se liittyy päätöksen voimaantulopäivää edeltävään tapahtumaan.
      3.   Etuudet, joita ei ole myönnetty tai joiden suorittaminen on keskeytetty asianomaisen henkilön kansalaisuuden tai asuinpaikan vuoksi, annetaan tai palautetaan henkilön pyynnöstä tämän päätöksen voimaantulopäivästä edellyttäen, että oikeudet, joiden perusteella etuuksia on aiemmin annettu, eivät ole johtaneet kertasuorituksen maksamiseen.
      4.   Jos 3 kohdassa tarkoitettu pyyntö esitetään kahden vuoden kuluessa tämän päätöksen voimaantulopäivästä, päätöksen mukaisesti saadut oikeudet tulevat voimaan tämän päätöksen voimaantulopäivästä alkaen, eikä kyseisiin henkilöihin voida soveltaa minkään jäsenvaltion tai entisen Jugoslavian tasavallan Makedonian lainsäädäntöä oikeuksien menettämisestä tai rajoittamisesta.
      5.   Jos 3 kohdassa tarkoitettu pyyntö tehdään kahden vuoden määräajan kuluttua tämän päätöksen voimaantulopäivän jälkeen, oikeudet, joita ei ole menetetty tai jotka eivät ole vanhentuneet, tulevat voimaan pyynnön esittämispäivänä, ellei jonkin jäsenvaltion tai entisen Jugoslavian tasavallan Makedonian lainsäädännön suotuisamman säännöksen soveltamisesta muuta johdu.
      12 artikla
      Päätöksen liitteet
      1.   Tämän päätöksen liitteet ovat sen erottamaton osa.
      2.   Liitteitä voidaan entisen Jugoslavian tasavallan Makedonian pyynnöstä muuttaa vakautus- ja assosiaationeuvoston päätöksellä.
      13 artikla
      Voimaantulo
      Tämä päätös tulee voimaan sitä päivää seuraavan ensimmäisen kuukauden ensimmäisenä päivänä, jona se julkaistaan Euroopan unionin virallisessa lehdessä.

         Tehty …

               Vakautus- ja assosiaationeuvoston puolesta

               Puheenjohtaja

         (1)  EUVL L 84, 20.3.2004, s. 13.

         (2)  EUVL L 124, 20.5.2003, s. 1.

         (3)  EUVL L 166, 30.4.2004, s. 1.

         (4)  EUVL L 284, 30.10.2009, s. 1.

         LIITE I

            LUETTELO MAKSUIHIN PERUSTUMATTOMISTA ERITYISISTÄ RAHAETUUKSISTA ENTISESSÄ JUGOSLAVIAN TASAVALLASSA MAKEDONIASSA

         …

         LIITE II

            ERITYISSÄÄNNÖKSET ENTISEN JUGOSLAVIAN TASAVALLAN MAKEDONIAN LAINSÄÄDÄNNÖN SOVELTAMISEKSI

         …


title: 2011/586/EU: Euroopan parlamentin päätös, annettu 10 päivänä toukokuuta 2011 , vastuuvapauden myöntämisestä Euroopan meriturvallisuusviraston talousarvion toteuttamisesta varainhoitovuonna 2009#Euroopan parlamentin päätöslauselma, 10. toukokuuta 2011 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan meriturvallisuusviraston talousarvion toteuttamisesta varainhoitovuonna 2009

text:
               27.9.2011

               FI

               Euroopan unionin virallinen lehti

               L 250/181

         EUROOPAN PARLAMENTIN PÄÄTÖS,
   annettu 10 päivänä toukokuuta 2011,
   vastuuvapauden myöntämisestä Euroopan meriturvallisuusviraston talousarvion toteuttamisesta varainhoitovuonna 2009
   (2011/586/EU)
   EUROOPAN PARLAMENTTI, joka

               —

               ottaa huomioon Euroopan meriturvallisuusviraston lopullisen tilinpäätöksen varainhoitovuodelta 2009,

               —

               ottaa huomioon tilintarkastustuomioistuimen kertomuksen Euroopan meriturvallisuusviraston tilinpäätöksestä varainhoitovuodelta 2009 sekä viraston vastaukset (1),

               —

               ottaa huomioon neuvoston 15. helmikuuta 2011 antaman suosituksen (05892/2011 – C7-0052/2011),

               —

               ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon Euroopan meriturvallisuusviraston perustamisesta 27. kesäkuuta 2002 annetun Euroopan parlamentin ja neuvoston asetuksen (EY) N:o 1406/2002 (3) ja erityisesti sen 19 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A7-0132/2011),

               1.

               myöntää Euroopan meriturvallisuusviraston pääjohtajalle vastuuvapauden viraston talousarvion toteuttamisesta varainhoitovuonna 2009;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan meriturvallisuusviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 338, 14.12.2010, s. 52.

      (2)  EYVL L 248, 16.9.2002, s. 1.

      (3)  EYVL L 208, 5.8.2002, s. 1.

      (4)  EYVL L 357, 31.12.2002, s. 72.

      EUROOPAN PARLAMENTIN PÄÄTÖSLAUSELMA,
      10. toukokuuta 2011,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan meriturvallisuusviraston talousarvion toteuttamisesta varainhoitovuonna 2009
      EUROOPAN PARLAMENTTI, joka

                  —

                  ottaa huomioon Euroopan meriturvallisuusviraston lopullisen tilinpäätöksen varainhoitovuodelta 2009,

                  —

                  ottaa huomioon tilintarkastustuomioistuimen kertomuksen Euroopan meriturvallisuusviraston tilinpäätöksestä varainhoitovuodelta 2009 sekä viraston vastaukset (1),

                  —

                  ottaa huomioon neuvoston 15. helmikuuta 2011 antaman suosituksen (05892/2011 – C7-0052/2011),

                  —

                  ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon Euroopan meriturvallisuusviraston perustamisesta 27. kesäkuuta 2002 annetun Euroopan parlamentin ja neuvoston asetuksen (EY) N:o 1406/2002 (3) ja erityisesti sen 19 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A7-0132/2011),

                  A.

                  ottaa huomioon, että tilintarkastustuomioistuin on saanut kohtuullisen varmuuden siitä, että varainhoitovuoden 2009 tilit ovat luotettavat ja tilien perustana olevat toimet ovat lailliset ja asianmukaiset,

                  B.

                  ottaa huomioon, että parlamentti myönsi 5. toukokuuta 2010 Euroopan meriturvallisuusviraston pääjohtajalle vastuuvapauden viraston talousarvion toteuttamisesta varainhoitovuonna 2008 (5) ja vastuuvapauspäätökseen liitetyssä päätöslauselmassa se muun muassa

                              —

                              totesi, ettei virasto laatinut monivuotista työohjelmaa ja ettei sen työohjelman ja maksusitoumusmäärärahojen välillä ollut yhteyttä,

                              —

                              kiinnitti huomiota siihen, että tilintarkastustuomioistuin joutui vuosien 2006 ja 2007 tapaan jälleen toteamaan, että oikeudellisia sitoumuksia tehtiin ennen vastaavien talousarviositoumusten tekemistä,

                              —

                              piti huolestuttavana tilintarkastustuomioistuimen havaintoa, että määrärahasiirtoja tehtiin vuonna 2008 jälleen huomattavan paljon (52 vuonna 2008 ja 32 vuonna 2007),

                  C.

                  ottaa huomioon, että viraston määrärahat olivat 48 000 000 euroa, mikä oli 3,8 prosenttia vähemmän kuin varainhoitovuonna 2008,

                  1.

                  panee tyytyväisenä merkille, että tilintarkastustuomioistuimen mukaan viraston varainhoitovuoden 2009 tilit ovat luotettavat ja tilien perustana olevat toimet ovat kaiken kaikkiaan lailliset ja asianmukaiset;

                  2.

                  toteaa, että virasto sai unionin vuoden 2009 talousarviosta maksusitoumusmäärärahoina 44 335 000 euroa ja maksumäärärahoina 48 300 000 euroa;

         Toiminta

                  3.

                  on tyytyväinen siihen, että virasto hyväksyi maaliskuussa 2010 viisivuotisen työohjelmansa;

                  4.

                  kehottaa virastoa harkitsemaan myös Ganttin prosessikaavion käyttöönottoa kaikkien operatiivisten toimiensa suunnittelussa, jotta on mahdollista yksilöidä nopeasti kunkin toimihenkilön hankkeen parissa käyttämä aika ja suosia menettelytapaa, jossa keskitytään tulosten saavuttamiseen; pyytää sen vuoksi virastoa tiedottamaan vastuuvapauden myöntävälle viranomaiselle toteuttamistaan toimista;

                  5.

                  kehottaa jälleen kerran virastoa esittämään tilintarkastustuomioistuimen seuraavaan kertomukseen liitettävässä taulukossa vertailun vastuuvapausmenettelyn kohteena olevan vuoden ja sitä edeltävän varainhoitovuoden aikana toteutetuista toimista, jotta vastuuvapauden myöntävällä viranomaisella on mahdollisuus arvioida paremmin viraston toimintaa eri vuosina;

         Määrärahasiirrot

                  6.

                  pitää huolestuttavana tilintarkastustuomioistuimen havaintoa, että määrärahasiirtoja tehtiin vuonna 2009 jälleen huomattavan paljon (49 vuonna 2009, 52 vuonna 2008 ja 32 vuonna 2007); kehottaakin virastoa parantamaan suunnittelua ja seurantaa talousarvion määrärahasiirtojen määrän vähentämiseksi;

         Ennen talousarviositoumuksia tehdyt oikeudelliset sitoumukset

                  7.

                  kehottaa virastoa vähentämään edelleen sellaisten oikeudellisten sitoumusten määrää, jotka tehdään ennen vastaavien talousarviositoumusten tekemistä; muistuttaa virastoa siitä, että tilintarkastustuomioistuin on vuodesta 2006 raportoinut tapauksista, joissa rikotaan varainhoidon puiteasetuksen 62 artiklan 1 kohtaa; pitää kuitenkin myönteisinä viraston pyrkimyksiä parantaa tilannetta tarjoamalla tilapäistä koulutusta ennen talousarviositoumuksia tehtävien oikeudellisten sitoumusten välttämiseksi;

         Hankintamenettelyt

                  8.

                  kehottaa painokkaasti virastoa soveltamaan hankintamenettelyjä asianmukaisesti; panee tyytyväisenä merkille, että virasto on sisällyttänyt vuosikertomukseen 2009 neuvottelumenettelyjä koskevan erillisen liitteen antaakseen budjettivallan käyttäjälle tietoa asiasta;

         Henkilöstö

                  9.

                  panee merkille, että henkilöstön valintamenettelyissä on puutteita, jotka vaarantavat menettelyjen seurattavuuden; kehottaakin painokkaasti virastoa korjaamaan seuraavat nykyiset puutteet: kirjallisia kokeita ei tehty nimettömästi, ennalta määriteltyjä kriteereitä ei noudatettu, eikä jatkoon selvinneiden hakijoiden valintakriteereitä sovellettu yhdenmukaisesti;

         Sisäinen tarkastus

                  10.

                  muistuttaa, että viraston pääjohtaja on velvollinen antamaan vastuuvapauden myöntävälle viranomaiselle yhteenvedon sisäisen tarkastuksen osaston kertomuksesta ja hänen on tämän velvoitteen mukaisesti asetettava saataville kaikkien sisäisen tarkastajan tekemissä tarkastuksissa annettujen suositusten sisältö;

                  11.

                  ottaa huomioon, että sisäinen tarkastus on toimittanut tarkastuksen, joka koski aluskannan valmiutta torjua meren pilaantumista, arvioidakseen sisäisen valvontajärjestelmän asianmukaisuuden ja vaikuttavuuden öljyvahinkoja koskevan valmius- ja torjuntajärjestelmän suhteen; kehottaa virastoa panemaan sisäisen tarkastuksen ”erittäin tärkeät” suositukset pikaisesti täytäntöön; korostaa erityisesti tarvetta

                              —

                              huolehtia strategisesta suunnittelusta ja valvoa viraston sidosryhmiä sekä saada yleiskuva jäljellä olevista öljyvahinkojen riskeistä,

                              —

                              noudattaa hallinnollisia menettelyjä,

                              —

                              analysoida varusteiden hallinnan mahdollisia vaihtoehtoja ja arvioida niiden taloudellista ja operatiivista vaikutusta,

                              —

                              dokumentoida alusten käyttöönottopäätökset;

                  12.

                  ottaa myös huomioon, että sisäinen tarkastus toimitti tarkastuksen toimintasuunnitelman toteuttamisen seurannasta; panee merkille, että virasto ei ole vielä pannut täytäntöön sisäisen tarkastuksen suosituksia muun muassa sisäisen riskinarvioinnin käyttöönotosta, nykyisten sisäisten menettelyjen luetteloinnista, jäljellä olevien menettelyjen kehittämistä ja toteuttamista koskevasta etenemissuunnitelmasta, poikkeusmenettelyjen kirjaamisesta sekä sisäisen valvontajärjestelmän uudelleentarkastelusta;

                  13.

                  panee tyytyväisenä merkille, että virasto perusti vuonna 2008 sisäisen tarkastuksen toiminnon (sisäisen tarkastuksen yksikkö), jonka tehtävänä on avustaa ja neuvoa viraston pääjohtajaa ja johtoa sisäiseen valvontaan, riskinarviointiin ja sisäiseen tarkastukseen liittyvissä kysymyksissä; panee merkille, että virasto ei työllistä sisäisen tarkastuksen yksikköä kokoaikaisesti vaan jakaa sen yhteisön kalastuksenvalvontaviraston kanssa; panee tältä osin merkille, että virasto ja yhteisön kalastuksenvalvontavirasto tekivät palvelutasosopimuksen 17. kesäkuuta 2008; katsoo, että tällainen jaettu palvelu muodostaa parhaan käytännön, jota myös muut erillisvirastot voivat suosia;

                  14.

                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnasta, varainhoidosta ja sen valvonnasta 10. toukokuuta 2011 antamaansa päätöslauselmaan (6).

         (1)  EUVL C 338, 14.12.2010, s. 52.

         (2)  EYVL L 248, 16.9.2002, s. 1.

         (3)  EYVL L 208, 5.8.2002, s. 1.

         (4)  EYVL L 357, 31.12.2002, s. 72.

         (5)  EUVL L 252, 25.9.2010, s. 169.

         (6)  Hyväksytyt tekstit, P7_TA(2011)0163 (katso tämän virallisen lehden sivu 269).


title: Komission päätös, annettu 4 päivänä toukokuuta 2011 , Euroopan neuvoa-antavan ITS-ryhmän perustamisesta

text:
               5.5.2011

               FI

               Euroopan unionin virallinen lehti

               C 135/3

         KOMISSION PÄÄTÖS,
   annettu 4 päivänä toukokuuta 2011,
   Euroopan neuvoa-antavan ITS-ryhmän perustamisesta
   2011/C 135/03
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tieliikenteen älykkäiden liikennejärjestelmien käyttöönoton sekä tieliikenteen ja muiden liikennemuotojen rajapintojen puitteista 7 päivänä heinäkuuta 2010 annetun Euroopan parlamentin ja neuvoston direktiivin 2010/40/EU (1) ja erityisesti sen 16 artiklan,
   sekä katsoo seuraavaa:

               (1)

               Direktiivin 2010/40/EU 16 artiklassa säädetään, että komissio perustaa Euroopan neuvoa-antavan ITS-ryhmän, joka neuvoo sitä ITS-järjestelmien käyttöönottoon ja käyttöön unionissa liittyvissä kaupallisissa ja teknisissä kysymyksissä.

               (2)

               Tämän vuoksi on tarpeen perustaa tällainen asiantuntijaryhmä älykkäiden liikennejärjestelmien alalla ja määritellä sen tehtävät ja kokoonpano.

               (3)

               Euroopan neuvoa-antavan ITS-ryhmän olisi neuvottava komissiota ITS-järjestelmien käyttöönottoon ja käyttöön unionissa liittyvissä kaupallisissa ja teknisissä kysymyksissä.

               (4)

               Euroopan neuvoa-antavan ITS-ryhmän olisi koostuttava asiaankuuluvien ITS-palveluntarjoajien, käyttäjäjärjestöjen, liikenteen ja infrastruktuurialan toimijoiden, valmistusteollisuuden, työmarkkinaosapuolten, ammattijärjestöjen, paikallisviranomaisten ja muiden asiaankuuluvien tahojen korkean tason edustajista.

               (5)

               Olisi vahvistettava säännöt, joiden mukaisesti Euroopan neuvoa-antavan ITS-ryhmän jäsenet saavat antaa tietoja.

               (6)

               Henkilötietojen käsittelyssä olisi noudatettava yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annettua Euroopan parlamentin ja neuvoston asetusta (EY) N:o 45/2001 (2).

               (7)

               On aiheellista vahvistaa tämän päätöksen soveltamisaika. Komissio harkitsee hyvissä ajoin, onko voimassaolon jatkaminen suotavaa,

         ON HYVÄKSYNYT TÄMÄN PÄÄTÖKSEN:
   1 artikla
   Kohde
   Perustetaan älykkäitä liikennejärjestelmiä käsittelevä asiantuntijaryhmä, jäljempänä ’Euroopan neuvoa-antava ITS-ryhmä’.
   2 artikla
   Tehtävä
   Euroopan neuvoa-antavan ITS-ryhmän tehtävänä on

               a)

               avustaa komissiota valmistelemaan määrityksiä, jotka on tarkoitus hyväksyä ITS-direktiivin mukaisina delegoituina säädöksinä, erityisesti antamalla lausuntoja niihin liittyvistä teknisistä ja kaupallisista kysymyksistä;

               b)

               seurata ITS-alan politiikan kehitystä sekä antaa neuvoja ja ohjausta komissiolle kaikissa muissa ITS-järjestelmien käyttöönottoon ja käyttöön unionissa liittyvissä kysymyksissä (jotka eivät liity suoranaisesti määrityksiin);

               c)

               edistää kokemusten ja hyvien toimintatapojen vaihtoa ITS-järjestelmien käyttöönoton ja toiminnan alalla.

         3 artikla
   Kuuleminen
   Komissio voi kuulla Euroopan neuvoa-antavaa ITS-ryhmää kaikissa kysymyksissä, jotka liittyvät ITS-järjestelmien käyttöönottoon ja käyttöön unionissa, ja ryhmän jäseniä kannustetaan ehdottamaan uusia keskustelunaiheita.
   4 artikla
   Jäsenten nimittäminen
   1.   Euroopan neuvoa-antavassa ITS-ryhmässä on 25 jäsentä.
   2.   Jäsenten on oltava

               —

               henkilöitä, jotka on nimitetty ryhmään edustamaan tietyn toimialan sidosryhmien yhteistä etua; he eivät saa edustaa yhtä yksittäistä sidosryhmää,
               tai

               —

               organisaatioita käsitteen laajassa merkityksessä, esimerkiksi yrityksiä, järjestöjä, kansalaisjärjestöjä, ammattiliittoja, korkeakouluja, tutkimuslaitoksia, unionin virastoja, unionin elimiä ja kansainvälisiä organisaatioita.

         3.   Liikenteen ja liikkumisen pääosaston pääjohtaja nimittää asiantuntijaryhmän jäsenet direktiivin 2010/40/EU 16 artiklassa lueteltujen sidosryhmiä edustavien sellaisten asiantuntijoiden tai organisaatioiden joukosta, joilla on pätevyyttä 2 ja 3 artiklassa tarkoitetuilla aloilla ja jotka ovat vastanneet hakuilmoitukseen.
   4.   Jäsenet nimitetään kolmeksi vuodeksi. Heidän on toimittava tehtävässään heidän toimikautensa päättymiseen asti. Sama henkilö voidaan nimittää uudelleen.
   5.   Komissio tai sen yksiköt laativat varallaololuettelon soveltuvista ehdokkaista, joiden joukosta soveltuvat sijaiset voidaan nimittää. Komissio tai sen yksiköt pyytävät hakijoilta heidän suostumustaan ennen heidän nimiensä lisäämistä luetteloon.
   6.   Sellaisten jäsenten tilalle, jotka eivät enää pysty osallistumaan tehokkaasti Euroopan neuvoa-antavan ITS-ryhmän työskentelyyn, jotka eroavat tehtävästään tai jotka eivät täytä tämän artiklan 3 kohdassa tai Euroopan unionin toiminnasta tehdyn sopimuksen 339 artiklassa mainittuja edellytyksiä, voidaan nimittää uusi jäsen jäljellä olevaksi toimikaudeksi.
   7.   Asiantuntijaryhmän jäsenten nimet julkaistaan komission asiantuntijaryhmärekisterissä tai muiden vastaavanlaisten elinten rekisterissä, jäljempänä ’rekisteri’ (3).
   8.   Henkilötietojen keräämisessä, käsittelyssä ja julkaisussa noudatetaan asetusta (EY) N:o 45/2001.
   5 artikla
   Toiminta
   1.   Euroopan neuvoa-antavan ITS-ryhmän puheenjohtajana toimii komission edustaja.
   2.   Euroopan neuvoa-antava ITS-ryhmä voi komission yksiköiden suostumuksella perustaa alaryhmiä tarkastelemaan tiettyjä aiheita Euroopan neuvoa-antavan ITS-ryhmän määrittelemien tehtävien mukaisesti. Alaryhmät lakkautetaan heti, kun ne ovat täyttäneet toimeksiantonsa.
   3.   Komission edustaja voi kutsua käsiteltävänä olevaa asiaa hyvin tuntevia erityisasiantuntijoita osallistumaan tilapäisesti Euroopan neuvoa-antavan ITS-ryhmän työskentelyyn. Lisäksi komission edustaja voi nimetä tarkkailijoiksi yksittäisiä henkilöitä ja organisaatioita.
   4.   Asiantuntijaryhmien jäsenten ja heidän edustajiensa sekä kutsuttujen asiantuntijoiden ja tarkkailijoiden on noudatettava perussopimuksissa ja niiden täytäntöönpanosäännöissä vahvistettuja salassapitovelvollisuuksia sekä EU:n turvaluokiteltujen tietojen suojelua koskevia komission turvallisuussääntöjä, jotka on vahvistettu komission päätöksen 2001/844/EY, EHTY, Euratom (4) liitteessä. Komissio voi toteuttaa kaikki asianmukaiset toimenpiteet, jos kyseiset henkilöt eivät noudata näitä velvollisuuksia.
   5.   Asiantuntijaryhmien ja alaryhmien kokoukset pidetään komission toimitiloissa. Komissio huolehtii asiantuntijaryhmän sihteeripalveluista. Muita asiasta kiinnostuneita komission virkamiehiä voi olla läsnä Euroopan neuvoa-antavan ITS-ryhmän ja sen alaryhmien kokouksissa.
   6.   Euroopan neuvoa-antava ITS-ryhmä vahvistaa työjärjestyksensä asiantuntijaryhmien työjärjestysmallin pohjalta.
   7.   Komissio julkaisee olennaisia tietoja Euroopan neuvoa-antavan ITS-ryhmän toiminnasta joko rekisterissä tai erityisesti tätä varten luodulla verkkosivustolla, jolle rekisteristä on linkki.
   6 artikla
   Kokouskulut
   1.   Euroopan neuvoa-antavan ITS-ryhmän toimintaan osallistuvat henkilöt eivät saa palkkiota tehtäviensä hoitamisesta.
   2.   Euroopan neuvoa-antavan ITS-ryhmän toimintaan osallistuvien matka- ja oleskelukustannukset korvataan komission voimassa olevien määräysten mukaisesti.
   3.   Matka- ja oleskelukulut korvataan vuosittaisessa määrärahojen kohdentamista koskevassa menettelyssä myönnettyjen määrärahojen puitteissa.
   7 artikla
   Sovellettavuus
   Tätä päätöstä sovelletaan 27 päivään elokuuta 2017.

      Tehty Brysselissä 4 päivänä toukokuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 207, 6.8.2010, s. 1.

      (2)  EYVL L 8, 12.1.2001, s. 1.

      (3)  Jäsenet, jotka eivät halua nimeään julkaistavan, voivat hakea poikkeusta julkaisusäännöstä. Asiantuntijaryhmän jäsenen nimen julkaisematta jättämistä koskeva pyyntö on katsottava perustelluksi silloin, kun julkaiseminen voisi vaarantaa jäsenen turvallisuuden tai koskemattomuuden tai perusteetta loukata hänen yksityisyyttään.

      (4)  Komission päätös, 2001/844/EY, EHTY, Euratom tehty 29 päivänä marraskuuta 2001, komission sisäisten menettelysääntöjen muuttamisesta (EYVL L 317, 3.12.2001, s. 1).


title: Neuvoston päätös, annettu 23 päivänä tammikuuta 2017, Euroopan työterveys- ja työturvallisuusviraston johtokunnan varsinaisen jäsenen ja varajäsenen nimittämisestä Slovakian ja Yhdistyneen kuningaskunnan osalta

text:
               27.1.2017

               FI

               Euroopan unionin virallinen lehti

               C 27/4

         NEUVOSTON PÄÄTÖS,
   annettu 23 päivänä tammikuuta 2017,
   Euroopan työterveys- ja työturvallisuusviraston johtokunnan varsinaisen jäsenen ja varajäsenen nimittämisestä Slovakian ja Yhdistyneen kuningaskunnan osalta
   (2017/C 27/04)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan työturvallisuus- ja työterveysviraston perustamisesta 18 päivänä heinäkuuta 1994 annetun neuvoston asetuksen (EY) N:o 2062/94 (1) ja erityisesti sen 8 artiklan,
   ottaa huomioon jäsenvaltioiden hallitusten sekä työntekijöiden ja työnantajien järjestöjen neuvostolle toimittamat ehdokasluettelot,
   ottaa huomioon työturvallisuuden ja työterveyden neuvoa-antavan komitean varsinaisten jäsenten ja varajäsenten luettelot,
   sekä katsoo seuraavaa:

               (1)

               Neuvosto nimitti 17 päivänä lokakuuta 2016 antamallaan päätöksellä (2) Euroopan työterveys- ja työturvallisuusviraston johtokunnan varsinaiset jäsenet ja varajäsenet 8 päivänä marraskuuta 2016 alkavaksi ja 7 päivänä marraskuuta 2019 päättyväksi toimikaudeksi.

               (2)

               Slovakian hallitus on esittänyt ehdokkaan avoinna olevaan paikkaan.

               (3)

               Työnantajajärjestö BusinessEurope on esittänyt ehdokkaan avoinna olevaan paikkaan,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään seuraavat henkilöt Euroopan työterveys- ja työturvallisuusviraston johtokunnan varsinaiseksi jäseneksi ja varajäseneksi 7 päivänä marraskuuta 2019 päättyväksi toimikaudeksi:
   I   HALLITUSTEN EDUSTAJAT

               Maa

               Varsinainen jäsen

               Varajäsen

               Slovakia

               Lucia SABOVÁ DANKOVÁ

   II   TYÖNANTAJAJÄRJESTÖJEN EDUSTAJAT

               Maa

               Varsinainen jäsen

               Varajäsen

               Yhdistynyt kuningaskunta

               Terry WOOLMER

         2 artikla
   Neuvosto nimittää myöhemmin varsinaiset jäsenet ja varajäsenet, joita ei ole vielä nimetty.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 23 päivänä tammikuuta 2017.

            Neuvoston puolesta

            Puheenjohtaja

         R. GALDES

      (1)  EYVL L 216, 20.8.1994, s. 1.

      (2)  Neuvoston päätös, annettu 17 päivänä lokakuuta 2016, Euroopan työterveys- ja työturvallisuusviraston johtokunnan varsinaisten jäsenten ja varajäsenten nimittämisestä (EUVL C 386, 20.10.2016, s. 3).


title: 2012/552/EU, Euratom: Euroopan parlamentin päätös, 10. toukokuuta 2012 , vastuuvapauden myöntämisestä Euroopan laajuisen liikenneverkon toimeenpanoviraston talousarvion toteuttamisesta varainhoitovuonna 2010

text:
               17.10.2012

               FI

               Euroopan unionin virallinen lehti

               L 286/96

         EUROOPAN PARLAMENTIN PÄÄTÖS,
   10. toukokuuta 2012,
   vastuuvapauden myöntämisestä Euroopan laajuisen liikenneverkon toimeenpanoviraston talousarvion toteuttamisesta varainhoitovuonna 2010
   (2012/552/EU, Euratom)
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2010 (1),

               —

               ottaa huomioon Euroopan unionin tilinpäätöksen varainhoitovuodelta 2010 (COM(2011) 473 – C7-0256/2011) (2),

               —

               ottaa huomioon Euroopan laajuisen liikenneverkon toimeenpanoviraston tilinpäätöksen varainhoitovuodelta 2010,

               —

               ottaa huomioon komission kertomuksen varainhoitovuotta 2009 koskevien vastuuvapauden myöntämispäätösten seurannasta (COM(2011) 736) sekä kertomuksen liitteinä olevat komission yksiköiden valmisteluasiakirjat (SEC(2011) 1350 ja SEC(2011) 1351),

               —

               ottaa huomioon komission vuosikertomuksen vastuuvapauden myöntävälle viranomaiselle vuonna 2010 toimitetuista sisäisistä tarkastuksista (COM(2011) 643) sekä kertomuksen liitteenä olevan komission yksiköiden valmisteluasiakirjan (SEC(2011) 1189),

               —

               ottaa huomioon tilintarkastustuomioistuimen kertomuksen Euroopan laajuisen liikenneverkon toimeenpanoviraston tilinpäätöksestä varainhoitovuodelta 2010 sekä viraston vastauksen (3),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman, varainhoitovuotta 2010 koskevan tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

               —

               ottaa huomioon neuvoston 21. helmikuuta 2012 antaman suosituksen varainhoitovuoden 2010 talousarvion toteuttamista koskevan vastuuvapauden myöntämisestä toimeenpanovirastoille (06084/2012 – C7-0052/2012) ja toteaa, että Yhdistynyt kuningaskunta, Alankomaat ja Ruotsi ovat ensimmäisen kerran kieltäytyneet suosittelemasta vastuuvapauden myöntämistä,

               —

               ottaa huomioon Euroopan unionin toiminnasta tehdyn sopimuksen 317, 318 ja 319 artiklan ja Euratomin perustamissopimuksen 106 a artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 55, 145, 146 ja 147 artiklan,

               —

               ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19 päivänä joulukuuta 2002 annetun neuvoston asetuksen (EY) N:o 58/2003 (6) ja erityisesti sen 14 artiklan 3 kohdan,

               —

               ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta annetun neuvoston asetuksen (EY) N:o 58/2003 mukaisesta toimeenpanovirastojen varainhoitoa koskevasta malliasetuksesta 21 päivänä syyskuuta 2004 annetun komission asetuksen (EY) N:o 1653/2004 (7) ja erityisesti sen 66 artiklan ensimmäisen ja toisen kohdan,

               —

               ottaa huomioon Euroopan laajuisen liikenneverkon toimeenpanoviraston perustamisesta neuvoston asetuksen (EY) N:o 58/2003 nojalla 26 päivänä lokakuuta 2006 tehdyn komission päätöksen 2007/60/EY (8),

               —

               ottaa huomioon työjärjestyksen 76 artiklan ja liitteen VI,

               —

               ottaa huomioon talousarvion valvontavaliokunnan mietinnön ja lausunnot valiokunnilta, joita asia koskee (A7-0098/2012),

               A.

               ottaa huomioon, että Euroopan unionista tehdyn sopimuksen 17 artiklan 1 kohdan mukaisesti komissio toteuttaa talousarvion ja hallinnoi ohjelmia ja että Euroopan unionin toiminnasta tehdyn sopimuksen 317 artiklan mukaisesti se toimii näitä tehtäviä hoitaessaan yhteistyössä jäsenvaltioiden kanssa omalla vastuullaan sekä moitteettoman varainhoidon periaatteita noudattaen;

               1.

               myöntää Euroopan laajuisen liikenneverkon toimeenpanoviraston johtajalle vastuuvapauden viraston talousarvion toteuttamisesta varainhoitovuonna 2010;

               2.

               esittää huomautuksensa päätöslauselmassa, joka on erottamaton osa päätöksiä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2010, pääluokka III – Komissio ja toimeenpanovirastot;

               3.

               kehottaa puhemiestä välittämään tämän päätöksen sekä päätöksen vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2010, pääluokka III – Komissio, ja näihin päätöksiin erottamattomasti kuuluvan päätöslauselman Euroopan laajuisen liikenneverkon toimeenpanoviraston johtajalle, neuvostolle, komissiolle, Euroopan unionin tuomioistuimelle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL L 64, 12.3.2010.

      (2)  EUVL C 332, 14.11.2011, s. 1.

      (3)  EUVL C 366, 15.12.2011, s. 75.

      (4)  EUVL C 332, 14.11.2011, s. 134.

      (5)  EYVL L 248, 16.9.2002, s. 1.

      (6)  EYVL L 11, 16.1.2003, s. 1.

      (7)  EUVL L 297, 22.9.2004, s. 6.

      (8)  EUVL L 32, 6.2.2007, s. 88.


Avis juridique important

|

32003D0710

2003/710/EY: Komission päätös, tehty 9 päivänä lokakuuta 2003, Liettuan tasavallassa toteutettavien maataloutta ja maaseudun kehittämistä koskevien liittymistä edeltävien toimenpiteiden tuen hallinnoinnin siirtämisestä liittymistä edeltävänä aikana

Virallinen lehti nro L 258 , 10/10/2003 s. 0037 - 0038

Komission päätös,tehty 9 päivänä lokakuuta 2003,Liettuan tasavallassa toteutettavien maataloutta ja maaseudun kehittämistä koskevien liittymistä edeltävien toimenpiteiden tuen hallinnoinnin siirtämisestä liittymistä edeltävänä aikana(2003/710/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon Euroopan unionin jäsenyyttä hakeneille valtioille osana liittymistä edeltävää strategiaa annettavan tuen yhteensovittamisesta ja asetuksen (ETY) N:o 3906/89 muuttamisesta 21 päivänä kesäkuuta 1999 annetun neuvoston asetuksen (EY) N:o 1266/1999(1) ja erityisesti sen 12 artiklan 2 kohdan,ottaa huomioon yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana 21 päivänä kesäkuuta 1999 annetun neuvoston asetuksen (EY) N:o 1268/1999(2), sellaisena kuin se on viimeksi muutettuna asetuksella (EY) N:o 696/2003(3), ja erityisesti sen 4 artiklan 5 ja 6 kohdan,sekä katsoo seuraavaa:(1) Liettuan tasavallan maataloutta ja maaseudun kehittämistä koskeva ohjelma (jäljempänä "Sapard") hyväksyttiin 27 päivänä marraskuuta 2000(4) tehdyllä komission päätöksellä, ja kuten sitä on viimeksi muutettu 9 päivänä syyskuuta 2003 tehdyllä päätöksellä asetuksen (EY) N:o 1268/1999 4 artiklan 5 ja 6 kohdan mukaisesti.(2) Liettuan tasavallan hallitus ja komissio, Euroopan yhteisön puolesta, allekirjoittivat 5 päivänä maaliskuuta 2001 monivuotisen rahoitussopimuksen Sapard-ohjelman toteutuksen teknisestä, oikeudellisesta ja hallinnollisesta kehyksestä, ja sitä on muutettu viimeksi vuoden 2002 vuotuisella rahoitussopimuksella, joka allekirjoitettiin 17 päivänä helmikuuta 2003 ja joka tuli voimaan 6 päivänä kesäkuuta 2003.(3) Liettuan tasavallan toimivaltainen viranomainen on nimennyt joidenkin Sapard-ohjelmassa määriteltyjen toimenpiteiden täytäntöönpanijaksi maatalousministeriön alaisen maksajaviraston. Sapard-ohjelman täytäntöönpanoon liittyvien rahoitustoimintojen hoitajaksi on nimetty valtiovarainministeriön kansallisesta rahastosta vastaava osasto.(4) Asetuksen (EY) N:o 1266/1999 12 artiklan 2 kohdan mukaisen ohjelmien/hankkeiden kansallisen ja alakohtaisen hallinnointikyvyn, varainhoidon valvontamenettelyjen ja julkistalouden rakenteiden analyysin perusteella komissio teki eräiden Sapard-ohjelmassa säädettyjen toimenpiteiden osalta 26 päivänä marraskuuta 2001 päätöksen 2001/857/EY(5) Liettuan tasavallassa toteutettavien maataloutta ja maaseudun kehittämistä koskevien liittymistä edeltävien toimenpiteiden tuen hallinnoinnin siirtämisestä liittymistä edeltävänä aikana.(5) Komissio on tehnyt asetuksen (EY) N:o 1266/1999 12 artiklan 2 kohdan mukaisen lisäanalyysin Sapard-ohjelmassa määritellystä toimenpiteestä 5 "Maatalousalueiden metsittäminen ja metsätalouden perusrakenteiden parantaminen" ja toimenpiteestä 8 "Tekninen tuki, tiedotus- ja mainoskampanjat". Komissio katsoo, että Liettuan tasavalta täyttää myös mainittujen toimenpiteiden osalta säännökset, jotka vahvistetaan yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana annetun neuvoston asetuksen (EY) N:o 1268/1999 soveltamista koskevista rahoitussäännöistä 7 päivänä kesäkuuta 2000 annetun komission asetuksen (EY) N:o 2222/2000(6), sellaisena kuin se on viimeksi muutettuna asetuksella (EY) N:o 188/2003(7), liitteessä olevassa 4, 5 ja 6 artiklassa, sekä asetuksen (EY) N:o 1266/1999 liitteessä vahvistetut vähimmäisvaatimukset.(6) Tästä syystä on aiheellista luopua asetuksen (EY) N:o 1266/1999 12 artiklan 1 kohdassa tarkoitetusta ennakkohyväksyntää koskevasta vaatimuksesta ja siirtää toimenpiteiden 5 ja 8 osalta tuen hallinnointi hajautetulta pohjalta Liettuan tasavallassa maatalousministeriön alaisuudessa toimivalle kansalliselle maksajavirastolle ja valtiovarainministeriön kansallisesta rahastosta vastaavalle osastolle.(7) Koska komission toimenpiteiden 5 ja 8 osalta tekemät tarkastukset koskevat kuitenkin toimintavalmista muttei vielä täysin toiminnassa olevaa järjestelmää, Sapard-ohjelman hallinnointi on aiheellista siirtää asetuksen (EY) N:o 2222/2000 3 artiklan 2 kohdan mukaisesti maatalousministeriön alaiselle kansalliselle maksajavirastolle ja valtiovarainministeriön kansallisesta rahastosta vastaavalle osastolle väliaikaisesti.(8) Sapard-ohjelman hallinnoinnin täydellinen siirto tapahtuu vasta järjestelmän moitteetonta toimivuutta koskevien lisätarkastusten ja tuen hallinnoinnin siirtämisestä maatalousministeriön alaiselle maksajavirastolle ja valtiovarainministeriön kansallisesta rahastosta vastaavalle osastolle mahdollisesti annettavien komission suositusten täytäntöönpanon jälkeen.(9) Liettuan viranomaiset ehdottivat 14 päivänä heinäkuuta 2003 menojen tukikelpoisuutta koskevia sääntöjä monivuotisen rahoitussopimuksen 4 artiklan 1 kohdan B jakson mukaisesti. Komissiolta pyydetään asiaa koskevaa päätöstä,ON PÄÄTTÄNYT SEURAAVAA:1 artiklaLuovutaan asetuksen (EY) N:o 1266/1999 12 artiklan 1 kohdassa säädetystä hankkeiden valintaa ja sopimuksia koskevasta komission ennakkohyväksyntävaatimuksesta Liettuan tasavallassa toimenpiteiden 5 ja 8 osalta.2 artiklaSapard-ohjelman hallinnointi siirretään väliaikaisesti1) maatalousministeriön alaiselle kansalliselle maksajavirastolle (Nacionalné mokéjimo agentura), Gedimino pr.19, LT-2025 Vilna, Liettua, toimenpiteen 5 "Maatalousalueiden metsittäminen ja metsätalouden perusrakenteiden parantaminen" ja toimenpiteen 8 "Tekninen tuki, tiedotus- ja mainoskampanjat", sellaisina kuin ne on määritelty 27 päivänä marraskuuta 2000 tehdyllä päätöksellä, sellaisena kuin se on viimeksi muutettuna 9 päivänä syyskuuta 2003 tehdyllä päätöksellä, hyväksytyssä maatalouden ja maaseudun kehittämisohjelmassa, täytäntöön panemiseksi; ja2) valtiovarainministeriön kansallisesta rahastosta vastaavalle osastolle, J. Tumo-vaizganto 8A/2, LT-2600 Vilna, Liettua, Sapard-ohjelman täytäntöönpanoon toimenpiteiden 5 ja 8 osalta Liettuan tasavallassa liittyvien rahoitustoimien hoitamisen osalta.3 artiklaTämän päätöksen perusteella aiheutuviin menoihin voi saada yhteisön rahoitusosuuden ainoastaan, jos ne ovat aiheutuneet tuensaajille tämän päätöksen tekopäivän jälkeen tai, jos sen välineen, jonka perusteella kyseisen hankkeen tuensaajat on nimetty, vahvistamispäivä on myöhempi kuin tämän päätöksen tekopäivä, kyseisen vahvistamispäivän jälkeen. Toteutettavuustutkimusten tai vastaavien tutkimusten sekä teknisen avun sekä tiedotus- ja mainoskampanjoiden osalta tukikelpoisuuden alkamispäivä on kuitenkin 27 päivä marraskuuta 2000. Kaikissa tapauksissa edellytyksenä on, että kansallinen maksajavirasto ei suorita maksuja ennen tämän päätöksen tekopäivää.4 artiklaSovelletaan Liettuan 14 päivänä heinäkuuta 2003 päivätyllä kirjeellä ehdottamia menojen tukikelpoisuutta koskevia sääntöjä, sanotun kuitenkaan rajoittamatta Sapard-ohjelmassa tehtävien tuen myöntämistä yksittäisille tuensaajille koskevien päätösten soveltamista.Tehty Brysselissä 9 päivänä lokakuuta 2003.Komission puolestaFranz FischlerKomission jäsen(1) EYVL L 161, 26.6.1999, s. 68.(2) EYVL L 161, 26.6.1999, s. 87.(3) EUVL L 99, 17.4.2003, s. 24.(4) K(2000) 3329 lopullinen.(5) EYVL L 320, 5.12.2001, s. 44.(6) EYVL L 253, 7.10.2000, s. 5.(7) EUVL L 27, 1.2.2003, s. 14.


title: 2006/996/EY: Jäsenvaltioiden hallitusten edustajien 11 päivänä joulukuuta 2006 Yhteisymmärryksessä tekemä päätös Euroopan tasa-arvoinstituutin toimipaikan sijainnista

text:
               30.12.2006

               FI

               Euroopan unionin virallinen lehti

               L 403/61

         JÄSENVALTIOIDEN HALLITUSTEN EDUSTAJIEN
   11 päivänä joulukuuta 2006
   Yhteisymmärryksessä tekemä päätös Euroopan tasa-arvoinstituutin toimipaikan sijainnista
   (2006/996/EY)
   JÄSENVALTIOIDEN HALLITUSTEN EDUSTAJAT, jotka
   ottavat huomioon Euroopan yhteisön perustamissopimuksen 289 artiklan,
   sekä katsovat seuraavaa:

               (1)

               Euroopan tasa-arvoinstituutti aiotaan perustaa komission 10 päivänä maaliskuuta 2005 toimittaman ja 8 päivänä toukokuuta 2006 muuttaman ehdotuksen pohjalta.

               (2)

               Instituutin toimipaikan sijainnista olisi tehtävä päätös,

         ON PÄÄTTÄNYT SEURAAVAA:
   1 artikla
   Euroopan tasa-arvoinstituutin toimipaikka on Vilnassa.
   2 artikla
   Tämä päätös, joka julkaistaan Euroopan unionin virallisessa lehdessä, tulee voimaan päivänä, jona Euroopan parlamentin ja neuvoston asetus Euroopan tasa-arvoinstituutin perustamisesta tulee voimaan.

      Tehty Brysselissä 11 päivänä joulukuuta 2006.

            Puheenjohtaja

         E. TUOMIOJA